

Lietuvos Respublikos Vyriausybė

**nutarimas**

**DĖL LIETUVOS RESPUBLIKOS VYRIAUSYBĖS 2018 M. RUGSĖJO 12 D. NUTARIMO NR. 918 „DĖL LIETUVOS RESPUBLIKOS RADIACINĖS SAUGOS ĮSTATYMO ĮGYVENDINIMO“ PAKEITIMO**

2018 m. spalio 17 d. Nr. 1050

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2018 m. rugsėjo 12 d. nutarimą Nr. 918 „Dėl Lietuvos Respublikos radiacinės saugos įstatymo įgyvendinimo“:

1. Pakeisti preambulę ir ją išdėstyti taip:

„Vadovaudamasi Lietuvos Respublikos radiacinės saugos įstatymo Nr. VIII-1019 pakeitimo įstatymo 2 straipsnio 3 ir 4 dalimis ir įgyvendindama 2013 m. gruodžio 5 d. Tarybos direktyvą 2013/59/Euratomas, kuria nustatomi pagrindiniai saugos standartai siekiant užtikrinti apsaugą nuo jonizuojančiosios spinduliuotės apšvitos keliamų pavojų ir panaikinamos direktyvos 89/618/Euratomas, 90/641/Euratomas, 96/29/Euratomas, 97/43/Euratomas ir 2003/122/Euratomas (OL 2014 L 13, p. 1), Lietuvos Respublikos Vyriausybė nutaria:“.

2. Papildyti nauju 2 punktu:

„2. Paskirti šias kontaktines institucijas ryšiams radiacinės saugos klausimais palaikyti su kitų Europos Sąjungos valstybių narių kontaktinėmis institucijomis ir Europos Komisija:

2.1. Radiacinės saugos centrą, kurio kompetencijos sritis – žmonių ir aplinkos apšvitos bei veiklos su jonizuojančiosios spinduliuotės šaltiniais, išskyrus branduolinės energetikos srities veiklą su jonizuojančiosios spinduliuotės šaltiniais, reguliuojamoji kontrolė;

2.2. Valstybinę atominės energetikos saugos inspekciją, kurios kompetencijos sritis – branduolinės energetikos srities veiklos su jonizuojančiosios spinduliuotės šaltiniais reguliuojamoji kontrolė.“

3. Papildyti 3 punktu:

„3. Pavesti Lietuvos Respublikos sveikatos apsaugos ministerijai pranešti Europos Komisijai šio nutarimo 2 punkte nurodytų kontaktinių institucijų pavadinimus, jų adresus ir kompetencijos sritis, taip pat informuoti Europos Komisiją apie šios informacijos pasikeitimus.“

4. Buvusį 2 punktą laikyti 4 punktu.

Ministras Pirmininkas Saulius Skvernelis

Sveikatos apsaugos ministras Aurelijus Veryga